**Opgave til Sofokles’ *Antigone,* vv. 781-986 (ss. 51-61)**

Hver person får et tal. Besvar spørgsmålet med samme tal som jer - brug ca. 10 minutter. Rejs jer herefter og gå rundt i lokalet for at finde nogen, der har svaret på et andet spørgsmål end dig. Byt svar, og notér ned. Bliv ved med dette indtil du har alle 5 svar

”**Niobe** er i græsk mytologi datter af [Tantalos](https://lex.dk/Tantalos) og er gift med kong Amfion.

Af stolthed over sine mange og smukke børn (antallet varierer i overleveringen) hånede hun gudinden [Leto](https://lex.dk/Leto) for kun at have født [Apollon](https://lex.dk/Apollon) og [Artemis](https://lex.dk/Artemis).

De to forurettede gudebørn straffede denne [hybris](https://lex.dk/hybris) ved at dræbe alle *niobiderne* med pileskud; i nogle versioner af myten blev en enkelt af hvert køn dog skånet. [Zeus](https://lex.dk/Zeus) omskabte dronning Niobe til en evigt grædende klippeblok på bjerget Sipylos i [Frygien](https://lex.dk/Frygien).” (fra <https://lex.dk/Niobe>)

**Første *kommos,* vv. 806-882 (ss. 52-56)**

1. Hvordan har Antigone det nu med, hvad der skal ske med hende? Hvordan skildrer hun sin situation? Læs f.eks. her hvem "Niobe" er, og hvorfor Anitgone mon nævner hende (s. 53).
2. Hvordan ser koret på Antigones handlinger og hendes straf?

**Fjerde *epeisodion,* vv. 883-928 (ss. 56-58)**

1. Omskriv Kreons replik vv. 883-890 til normalt dansk. Hvad er det, han siger?
2. Se på den sidste del af Antigones replik (vv. 921-928). Hvad er det, hun siger om retfærdighed og guderne?

**Anden *kommos,* vv. 929-943 (ss. 58-59)**

1. “Så se mig, I Thebens fyrster og råd – hvad jeg lider; og se for hvis hånd! – fordi jeg har holdt det hellige helligt!” (vv. 940-943). Hvad betyder det? Hvilke begreber kan vi koble på?